15 Ka selemo sa 36, Bakreste ba ile ba etsa mosebetsi oa ho etsa batho barutuoa le linaheng tse ngata. Moapostola Petrose o ne a etsa setsoalle le Bajuda feela. Ka mor’a hore Molimo a hlakise hore Bakreste ha baa lokela ho ba leeme, Petrose o ile a ruta lesole la Moroma le bitsoang Korneliase ka ’Muso oa Molimo. (Bala Liketso 10:28, 34, 35.) Ka mor’a moo, Petrose e ile ea e-ba motsoalle oa batho bao e seng Bajuda ’me a ja le bona. Leha ho le joalo, ka mor’a lilemo tse ’maloa, Petrose o ile a khaotsa ho ja le bona ha a le Antioke. (Bagal. 2:11-14) Kahoo, Pauluse o ile a mo khalemela eaba Petrose oa mo mamela. Ha Petrose a ngola lengolo la hae la pele le eang ho Bakreste ba Bajuda le bao e seng Bajuda ba lulang Asia Minor, o ile a re ho bohlokoa ho rata barab’abo rona bohle.—1 Pet. 1:1; 2:17.